Nafarroako Parlamentuko Mahaiak, 2018ko urtarrilaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako galdera, Osasunbidea-Nafarroako Osasun Zerbitzuko langileek agindutakoak izan eta finantzaketa publikoa daukaten tratamendu medikoei atxikitzea erraztera bideratutako laguntzei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urtarrilaren 8an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun diezaion:

Behin indarrean sartuta Osasuneko kontseilariaren ekainaren 22ko 498E/2017 Foru Agindua, zeinaren bidez arautu baitziren finantzaketa publikoari lotuta egonik Osasunbidea-Nafarroako Osasun Zerbitzuko langileek agintzen dituzten tratamendu medikoei atxikitzea errazteko diren laguntzak, eskabideak aurkezteko epe bat abiarazi zen, urriaren 31n amaitu zena.

Zenbat eskabide aurkeztu dira? Zenbat onartu dira? Zenbat egiten dute emanen diren laguntzek? Noiz ordainduko dira? Eskatzaileen zerrenda jaso nahi dugu, sexuaren, adinaren, lan-egoeraren, errenta-tartearen eta eremu geografikoaren arabera emana.

Iruñean, 2017ko abenduaren 21ean

Foru parlamentaria: Bakartxo Ruiz Jaso